**ОТЧЕТ**

**за осъществената контролна дейност от РИОСВ-Пазарджик**

**за месец юли 2024 г.**

През **м. юли 2024 г.** експертите и специалистите на РИОСВ-Пазарджик извършиха **92** проверки в  **81** обекта, от които **65** са планови и **27** извънредни. В рамките на осъществения контрол са дадени **21** предписания за отстраняване на констатирани несъответствия и предприемане на мерки. За периода са предприети действия по **18** сигнала.

През м. юли експерти на РИОСВ-Пазарджик взеха участие в експертна работна среща с всички заинтересовани институции в област Пазарджик за координация, мерки за превенция и действия в случай на възникване на горски пожари, в заседание на ОбЕСУТ при Община Пазарджик и в заседание на комисия по чл. 17 при ОД „Земеделие“.

**Административнонаказателна дейност**

През м. юли 2024 г. е съставен 1 АУАН на юридическо лице за превишение на ИЕО по показател общ азот - нарушение на чл. 200, ал. 1, т. 6 от Закона за водите.

Няма издадени наказателни постановления (НП) или сключени споразумения.

През м. юли няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. юли 2024 г. са в общ размер 14 111.72 лева, от които няма наложени санкции по чл. 69 от ЗООС, 14 011.72.00 лева е събраната сума от платени глоби /имуществени санкции по НП за нарушения на екологичното законодателство и влезли в сила НП и споразумения / по транзитната сметка.

Събрани от НАП по наложени глоби и/или санкции по специалните закони – 100 лв., събрани за този период.

**Акценти от извършената месечна контролна дейност**

Изпълнение на годишния план за контролна дейност за 2024 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани

**По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* спазване на законодателството (ЗБР) при осъществяване на съгласувано ИП;
* ежедневно наблюдение на териториите, заети от гори - изключителна държавна собственост (резервати);
* участие в експертна работна среща с всички заинтересовани институции в област Пазарджик за координация, мерки за превенция и действия в случай на възникване на горски пожари по покана на Областния управител на Пазарджик;
* закупени са 3 електропастира за безвъзмездно ползване от пчелари, с цел опазване на пчелини от нападения на мечки;
* изпратени са преписки по компетентност, съгласно чл. 31, ал. 2 от Административнопроцесуален кодекс (АПК).
* проверки на обстоятелствата, посочени в постъпили сигнали на „зелен“ телефон, решаване на проблеми и предприемане на действия по спасяване на защитени видове;
* подпомагане на други институции в сферата на природозащитното законодателство;
* упражняване на контрол върху спазването на условията, поставени в Решения по реда на Глава шеста от ЗООС, издадени от директора на РИОСВ-Пазарджик;
* проверка на поставени условия в Решение по ОС;

**Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2024 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **33;**
* Проверки по Закон за водите - **15;**
* Проверки по Закон за почвите – **2**;
* Проверки по прилагане разпоредбите на ЗЧАВ - **6;**
* Проверки по Закон за ограничаване изменението на климата - **1**;
* Комплексни проверки на дружества с КР - **2**;
* Комплексни проверки на дружества без КР - **5**;
* Контрол по ЗБР и ЗТЗ - **28;**

**Планови комплексни проверки на обекти без комплексно разрешително:**

* „Завод за оптика“ АД, гр. Панагюрище - производство на оптични детайли и оптични възли. Проверка по компонент „атмосферен въздух“ и фактор „химични вещества“. При проверката не са констатирани нарушения на приложимите изисквания на ЗЧАВ, ЗООС и ЗЗВВХВС и на подзаконовите нормативни актове към тях.
* „Ековита“ ООД – цех за преработка на плодове и зеленчуци и прах от плодове, гр. Пазарджик. Проверка по компоненти „въздух“ и „води“ и по изпълнение на Решение № ПК-14-ПР/2022 г. за преценяване на необходимостта от извършване на ОВОС, издадено от директора на РИОСВ-Пазарджик. По компонент „въздух“ не са установени несъответствия с нормативните изисквания на ЗЧАВ. Поставените условия в Решение № ПК-14-ПР/2022 г. са изпълнени. На оператора е дадено предписание за отстраняване на пропуск по компонент ,,води“. Предстои последващ контрол.
* „Булкоа“ ЕООД - предприятие за топене на алуминий и отливане на алуминиеви детайли, гр. Панагюрище. Проверени компоненти и фактори на околната среда - „въздух“ и „химични вещества“. При проверката са установени несъответствия с нормативните изисквания по ЗЧАВ, за което на оператора са дадени три предписания. Предстои последващ контрол. По фактор „химични вещества“ не са установени несъответствия с нормативната уредба.
* „Братя Коцеви“ ООД – площадка за третиране на неопасни отпадъци, гр. Велинград. Проверени компоненти и фактори на околната среда - „въздух“ и „отпадъци“. По компонент „въздух“ не са установени несъответствия с нормативните изисквания на ЗЧАВ. Изпълняват се условията, поставени в регистрационния документ по чл. 35 от ЗУО за извършване на дейности по третиране на отпадъци. Не са констатирани нарушения и/или пропуски.

**Извънредни комплексни проверки на обекти без комплексно разрешително:**

* „Водоснабдяване и канализационни услуги“ ЕООД, обект ГПСОВ - гр. Пазарджик. Проверка по фактор „отпадъци“ и екологична отговорност. Изпълняват се условията, поставени в издадения документ за дейности с отпадъци. Операторът има актуални данни в публичния регистър по ЗОПОЕЩ. На площадката е налична собствена оценка, съгласно чл. 3, ал. 1 от Наредба № 1/29.10.2008 г. за вида на превантивните и оздравителни мерки в предвидените случаи от ЗОПОЕЩ и за минималния размер на разходите за тяхното изпълнение. Собствената оценка по съдържание и форма не отговаря на определеното съдържание в Приложение №1 към чл.3 (1) от Наредбата - не е разгледана извършваната от оператора дейност по т. 2 от Приложение № 1 от ЗОПОЕЩ с предвидени превантивни и оздравителни мерки и не са разгледани мерки във връзка с предварителното съхранение на образувания от дейността отпадък – утайки от пречистване на отпадъчни води от населени места. Дадени са две предписания за отстраняване на констатираните несъответствия с конкретни срокове и отговорник за изпълнението им.

**Атмосферен въздух** – през м. юли от експертите в направлението са извършени 6 проверки по ЗЧАВ и подзаконовите нормативни актове - 5 планови и 1 извънредна, 1 планова проверка по Закона за ограничаване изменението на климата и участие в 4 комплексни проверки на обекти без КР и в 2 проверки на оператори с издадено КР /спазват се поставените в КР условия № 9 - емисии в атмосферата и № 12 – шум/. Eкспертите от направлението бяха водещи при проверките на следните обекти без КР:

- „Ековита“ ООД – цех за преработка на плодове и зеленчуци и прах от плодове, гр. Пазарджик. Проверени компоненти на околната среда - „въздух“, „води“ и по изпълнение на Решение № ПК-14-ПР/2022 г. за преценяване на необходимостта от извършване на ОВОС, издадено от директора на РИОСВ-Пазарджик. Не са установени несъответствия с нормативните изисквания на ЗЧАВ. На производствената площадка са въведени в експлоатация нови два неподвижни източника на емисии, изпускани в атмосферния въздух. В регистъра по чл. 9г, ал. 2 от ЗЧАВ е извършено вписване на нова средногоривна инсталация (СГИ) и от директора на РИОСВ-Пазарджик е издадено удостоверение за регистрация. Операторът е извършил СПИ на емисии, изпускани в атмосферния въздух от неподвижните източници на емисии. Извършените оценки на резултатите показват, че са спазени нормите за допустими емисии, определени с нормативна уредба. Оборудването, заредено с флуорсъдържащи парникови газове, се поддържа в добро техническо състояние. Извършените проверки за течове на системите показват, че няма установени такива. Поставените условия в Решение № ПК-14-ПР/2022 г. са изпълнени. На оператора е дадено предписание за отстраняване на пропуск по компонент ,,води“. Срокът за изпълнение на предписанието не попада в отчетния период. Предстои последващ контрол.

„Булкоа“ ЕООД - предприятие за топене на алуминий и отливане на алуминиеви детайли, гр. Панагюрище. Проверени компоненти и фактори на околната среда - „въздух“ и „химични вещества“. При проверката са установени несъответствия с нормативните изисквания по ЗЧАВ, за което на оператора са дадени три предписания - да доизгради свързващия въздуховод на чадъра, монтиран над втората машина за леене на детайли и да вдигне височините на изпускащите устройства на участък ръчно почистване, и на аспирационната система, отвеждаща емисии от топилната пещ и машините за леене под налягане, съобразено с изискванията на чл. 4, ал. 3 от Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (Обн. ДВ, бр. 64 от 5.08.2005 г.), както и да представи в РИОСВ-Пазарджик документация по глава трета от Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници (Обн. ДВ, бр. 31 от 6.04.1999 г., изм. и доп. ДВ, бр. 14 от 10.02.2023 г.) за утвърждаване на разположението и броя на точките за вземане на проби/извадки. Предстои последващ контрол. По фактор „химични вещества“ не са установени несъответствия с нормативната уредба.

„Братя Коцеви“ ООД – площадка за третиране на неопасни отпадъци (трици), гр. Велинград. Проверени компоненти и фактори на околната среда - „въздух“ и „отпадъци“. По компонент „въздух“ не са установени несъответствия с нормативните изисквания на ЗЧАВ. Изпълняват се условията, поставени в регистрационния документ по чл. 35 от ЗУО за извършване на дейности по третиране на отпадъци. Не са констатирани нарушения и пропуски.

**По ЗЧАВ и подзаконови нормативни актове:**

**Планови проверки**

По Регламент (ЕС) 2024/573 на Европейския парламент и на Съвета от 7 февруари 2024 г. за флуорсъдържащите парникови газове, за изменение на Директива (ЕС) 2019/1937 и за отмяна на Регламент (ЕС) № 517/2014 е извършена проверка на оператор на оборудване, заредено с флуорсъдържащи парникови газове (ФПГ) в гр. Пещера. Операторът поддържа досиета на системите. Извършени са необходимите проверки за течове. Не се установи несъответствие с нормативните изисквания на ЗЧАВ.

По Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии, са извършени 4 проверки - на цех за дървопреработка и склад за материали в землището на с. Мало Конаре, общ. Пазарджик, на цех за производство на пелети в гр. Велинград, на дърводелски цех и цех за производство на пелети в гр. Сърница и на централа за производство на ел. енергия в гр. Сърница. При проверките се установи, че от м. август 2021 г. централата за производство на ел. енергия в гр. Сърница временно е преустановила дейност. В дърводелския цех и цеха за производство на пелети в гр. Сърница се извършва дейност само в дърводелския цех. След възникване на пожар, временно е преустановена дейността в цеха за пелети. На оператора е дадено предписание да уведоми РИОСВ-Пазарджик при възстановяване на дейността. При проверките на обектите в с. Мало Конаре, общ. Пазарджик и в гр. Велинград не се установиха несъответствия с нормативните изисквания на ЗЧАВ.

**Извънредни проверки**

Във връзка с постъпила документация за утвърждаване на разположението и броя на точките за вземане на проби/извадки се извърши проверка на база за съхранение на зърно и производство на фураж за риба и аквакултури в с. Звъничево, общ. Пазарджик. За неподвижен източник - зърнопочистваща машина е утвърдено разположението и точката за вземане на проби/извадки.

**По Закона ограничаване изменението на климата (ЗОИК)**

Извършена е планова проверка на „Огняново-К“ АД, с. Огняново, общ. Пазарджик, притежаващ РЕПГ №181-H0/2023г. за инсталация за производство на вар или калциране на доломит и магнезит в ротационни пещи за изпичане или в други пещи с производствен капацитет над 50 тона дневно (т.3.2 от Приложение № 1 към чл. 30, ал. 3 от ЗОИК). Не са установени несъответствия в поставените условия в РЕПГ.

Извършен е анализ на резултатите от три доклада за извършени СПИ на промишлен шум в околната среда от производствени обекти в гр. Пещера и гр. Панагюрище. Представените резултати не показват превишаване на граничните стойности на еквивалентните нива на шум по границите на производствените площадки и в местата на въздействие.

Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух от 10 неподвижни източника (10 изпускащи устройства) на 5 производствени обекта, намиращи се в гр. Пещера, гр. Панагюрище, с. Ковачево, общ. Септември, както и на 2 изпускащи устройства на РДБО Панагюрище за м. юни. Анализът на резултатите показва, че са спазени емисионните норми.

Извършена е оценка на резултатите от СНИ на инсталация за производство на енергия от отпадъци и биомаса в гр. Пещера за м. май 2024 г. Анализът на резултатите показва, че са спазени емисионните норми, определени в издаденото КР на оператора.

Заверени са два дневника за състоянието на системата, съответстваща на Етап II на УБП.

Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през месец юли са изготвени 9 становища и 2 други.

Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или предлагани на по-ниски цени.

**Води** – през м. юли са извършени 15 проверки на 15 обекта – 9 планови по Закон за водите и 6 извънредни – 4 по предписания с изтекъл срок и 2 по сигнал. Взето е участие в 2 проверки на обекти без КР и в 2 проверки на обекти с КР. За установено нарушение на Закона за водите е съставен АУАН на „Марица екофроуз“ АД, гр. Пазарджик - за превишение на ИЕО от заустване № 2 по показател общ азот.

Извършените планови проверки /по Заповед РД-955/2023 г. на МОСВ/ са за провеждане на емисионен контрол. Взети са водни проби от „ВКТВ“ ЕООД, гр. Велинград – канализационна система на гр. Сърница, „ВиК услуги“ ЕООД, гр. Пазарджик – ГПС и канализационна система на гр. Пазарджик. За отстраняване на отклонения от технологичния режим на работа на съоръженията и предприемане на превантивни мерки са дадени 5 предписания. Предстоят проверки за изпълнението им.

Извършени са оценки на резултатите от проведен собствен мониторинг на отпадъчни води, заустени в повърхностен воден обект с разрешително за заустване. Всички данни са качени в Геоинформационната система за управление на водите и докладване.

Извънредни проверки:

* По дадено предписание на юридическо лице за почистване на отводнителен канал към тръбопровод. При извършения последващ констрол се установи, че предписанието е изпълнено.
* По сигнал за изградена открита септична яма извън жилищен имот в с. Лесичово. При извършената проверка на място се установи, че в близост до масивна ограда е направен изкоп с размери 3м х 2,5м и дълбочина около 1,5 м. Към изкопа е монтирана PVC тръба, от която се заустват БФОВ. Същият не е обезопасен и от него се формират неприятни миризми. По информация на собственика съоръжението е в процес на изграждане, тъй като в района няма канализационна мрежа. Дадено е предписание на собственика на имота направеният изкоп да се обособи като водоплътна изгребна яма с масивно бетоново покритие и с ревизионен отвор за почистване, съгласно изискванията на чл. 87 от ЗУТ. Предстои последващ контрол.
* По сигнал за изтичащи БФОВ от ревизионна шахта в парк „Вельова баня“ в гр. Велинград. При извършената проверка на място се установи, че посочената в сигнала ревизионната шахта на ул. „Връх Киселец“ е отпушена и няма изтичане на битово-фекални отпадъчни води. При направен оглед на улицата се установи, че са извършени изкопни дейности на моста на р. Луковица и оттам изтичат битово-фекални отпадъчни води. По информация на „ВКТВ“ ЕООД, гр. Велинград след неуспешни опити за отпушване на ревизионната шахта на ул. „Връх Киселец“, са предприети действия за разкопаване на следващата ревизионната шахта, която се намира на моста на река Луковица, при което се установило, че канализационната тръба липсва – в следствие на газова ерозия. В момента на проверката не се извършват дейности по отстраняване на аварията. За да продължат е необходимо затваряне на кръстовището на ул. „Връх Киселец“ и ул. „Евлоги Георгиев“ в периода 30.07.2024 г. - 05.08.2024 г., за което са уведомени с писмо заинтересованите страни. На „ВКТВ“ ЕООД, гр. Велинград е дадено предписание за преустановяване изтичането на битово-фекални води, като се възстанови липсващия канализационен колектор. След изтичане на срока му ще бъде извършен последващ контрол.

Във връзка с постъпили ИП за провеждане на процедури по ОВОС и ЕО са изготвени 9 становища по компонент „Води“.

**Почви –** презм. юли са извършени две планови проверки на съоръжения за съхраняване на минни отпадъци на ,,Асарел Медет“ АД, гр. Панагюрище - ,,Западно насипище“ и ,,Окисно насипище“. Установи се, че рекултивацията - техническа и биологична на ,,Окисно насипище“ е приключила. На ,,Западно насипище“ се извършва преоткосиране на рекултивирания терен /151 дка хоризонтална площ и 167 дка наклонена площ/ и полагане на 35 см. хумусен пласт, като подготовка за предстояща биологична рекултивация. Не се констатира замърсяване на почвите от дейността на дружеството. Рекултивационните дейности се извършват с добро качество, без видима ерозия по откосите.

Експертът от направлението взе участие в комплексна проверка на оператор с КР Регионално депо за битови отпадъци Панагюрище. При проверката на място се установи изпълнение на условие 13 в КР. Не се установиха нарушения, свързани с неспазване на изискванията и разпоредбите на Закона за почвите и Закона за опазване на земеделските земи.

**Биологично разнообразие и НЕМ** – през м. юли експертите и специалистите от направление БРЗТЗ извършиха 28 проверки в 17 обекта, в т.ч. 13 планови и 15 извънредни. В рамките на осъществявания контрол няма дадени предписания и съставени АУАН.

Контролна дейност

През отчетния период от експертите и специалистите Паркова охрана са извършени 12 планови проверки, 15 извънпланови и 3 обхода в резервати „Купена“, „Беглика“ и „Дупката“, при които не са констатирани нарушения. Следеше се стриктно противопожарната обстановка в резерватите в териториалния обхват на РИОСВ-Пазарджик. До момента няма възникнали пожари. При едно от наблюденията служителите Паркова охрана са забелязали гъст пушек в района на местност Стенето, част от резерват Купена. При извършената проверка на място са констатирани следи от огън. След установяване на лицето му е издадено предупреждение.

При планова проверка за ревизия на резерват „Мантарица“ са проверени подотдели 192 „д“, 192 „е“, 192 „ж“ и 191 „з“ по действащия план за управление на резервата и не са установени нарушения.

През м. юли е извършена инвентаризация на два електропастира, предоставени на пчелари от област Пазарджик чрез договори за безвъзмездно ползване на движима вещ. Констатирано е, че електропастирите са налични, работят и се използват по предназ- начение.

През м. юли са предприети действия по 11 сигнала, получени на „зелен“ телефон:

* по десет сигнала, свързани със защитени видове в безпомощно състояние (бял щъркел, таралеж, градска лястовица, блатар) са предприети действия, съгласно чл. 39, ал. 2, т. 2 от ЗБР - изпратени са за лечение в спасителен център;
* по сигнал за „ранен“ скорец проверката установи, че птицата не е защитен вид и е в добро състояние, в резултат на което не са предприети действия, съгласно чл. 39 от ЗБР.

Превантивна дейност

През месец юли беше осигурено ежедневно наблюдение на пожароопасната обстановка в резерватите „Купена“, „Мантарица“, „Беглика“ и „Дупката“ и бяха извършени 3 обхода.

Експерти от направлението взеха участие в работна среща по покана на Областния управител на Пазарджик с всички заинтересовани институции за коорди- нация, мерки за превенция и действия в случай на възникване на горски пожари.

Две преписки (жалба и сигнал), постъпили в РИОСВ-Пазарджик са изпратени по компетентност, съгласно чл. 31, ал. 2 от АПК.

През м. юли, след предоставяне на средства от МОСВ са събрани оферти и закупени 3 електропастира, които ще бъдат предоставени за безвъзмездно ползване от пчелари с цел опазване на пчелини от нападения на мечки.

Във връзка с текущи процедури от експертите в направлението са изготвени: 42 писма по реда на чл. 2, ал. 2 от *Наредбата за ОС*, 10 вътрешни становища, 4 Решения по ОС, 11 други писма и справки.

Постигнат ефект от контролната и превантивната дейност: предотвратяване и ограничаване на нарушения в защитени територии и защитени зони, осигурено e ежедневно наблюдение и контрол върху екологичната и противопожарната обстановка в резерватите, решени са проблеми със защитени видове в безпомощно състояние, чрез предоставени електропастири се опазва имуществото на пчеларите и се минимизират конфликта мечка – човек и опасността от незаконни посегателства срещу вида, подпомогнати са други институции при вземане на решения в сферата на природозащитното законодателство, процедурите по постъпили преписки от граждани и институции се провеждат в регламентираните срокове и при спазване на екологичното законодателство.

**Отпадъци -** през м. юли 2024 г. по ЗУО са извършени **33** проверки в **33** обекта, от които **21** са планови и **12** извънредни. Дадени са **9** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

**Планови проверки:**

Извършени са планови проверки във връзка с изпълнение задълженията на кмета по чл. 19, ал. 3, т. 5, т. 13 и т. 14 от ЗУО и чл. 52 от ЗУО в общините: Велинград, Батак и Ракитово. Установи се, че във връзка с изискванията на чл. 19, ал. 3, т. 13 и т. 14 от ЗУО на интернет страниците на тези общини не е налична информация за обществеността по т. 1 - 12, 14 и 15 от ЗУО, както и информация, относно мерките за предотвратяване образуването на отпадъци и предотвратяване на нерегламентираното им изхвърляне. Дадени са предписания на кметовете на Велинград, Батак и Ракитово да осигурят информация за обществеността по т. 1 - 12, 14 и 15 от ЗУО, както и информация, относно мерките за предотвратяване образуването на отпадъци и предотвратяване на нерегламентираното им изхвърляне на интернет страниците на общините и да поддържат регистри на площадките за предаване на отпадъци от пластмаса, стъкло, хартия и картон. Предстои последващ контрол.

Извършен е планов контрол по изпълнение на разпоредбите на ЗУО и подзаконовите нормативни актове при проверка на цех за дървообработване в с. Нова махала, общ. Батак. Не са констатирани пропуски и нарушения на ЗУО.

Извършен е планов контрол на площадка за третиране на отпадъци в гр. Пазарджик, заличена от издадения регистрационен документ за дейности с отпадъци. Площадката е почистена от отпадъците. Изпълнено е условието при закриване на площадка/прекратяване на дейността, в срок от един месец, да се предприемат съответните мерки и технологии за закриване и следексплоатационни дейности на площадката. Отпадъците са предадени за последващо третиране на лица, които притежават документи по чл. 35 от ЗУО. Не са представени два договора за предадени отпадъци, съгласно изискванията на чл. 8, ал. 1 от ЗУО. Дадено е предписание, което е изпълнено в поставения срок.

Извършени са три планови проверки на търговци и брокери на отпадъци със седалище и адрес на регистрация в гр. Панагюрище, гр. Пазарджик и с. Крали Марко, общ. Пазарджик. До момента дружествата не са извършвали дейност като такива.

При планов контрол на площадка за третиране на отпадъци в с. Главиница, общ. Пазарджик не се констатираха пропуски и нарушения на ЗУО. Изпълняват се условията, поставени в издаденото разрешение за дейности с отпадъци.

Извършена е планова проверка на предприятие за дървообработване и производство на мебели в гр. Велинград за спазване на нормативните изисквания на ЗУО. Обектът не работи, дружеството е преустановило дейността си, са констатациите от проверката.

Извършена е планова проверка на лечебно заведение в гр. Велинград за контрол по изпълнение разпоредбите на ЗУО и подзаконовите нормативни актове. Не се констатираха пропуски и нарушения на ЗУО.

Извършени са две планови проверки на дружества за третиране на ИУМПС в гр. Пещера. Проверени са условията, поставени в документа по чл. 35 по ЗУО. Не са установени несъответствия с нормативната уредба по ЗУО.

Извършена е планова проверка на цех за производство на столове от масивен дървен материал в гр. Велинград. Констатирано е наличие на отпадъци, за които не е извършена класификация. Дадено е предписание да се извърши такава. Предстои последващ контрол.

Извършена е планова проверка на фирма - производител на обувки в гр. Пещера. От началото на 2024 г. дружеството не извършва дейност. При проверката са представени договор с организация по оползотворяване на отпадъците от опаковки, справки и документи за платено възнаграждение към организацията и месечни справки-декларации по Приложение №15 от Наредбата за продуктова такса за 2023 г.

Извършена е планова проверка на предприятие за производство на дървесни пелети в гр. Сърница. При проверката на място се установи, че дружеството е преустановило дейност и на площадката извършва дейност друго юридическо лице. Съставен е констативен протокол, удостоверяващ това обстоятелство.

По писмо на ОД на МВР е извършена съвместна проверка със служители на сектор „ПИП“ при ОД МВР на площадка за третиране на отработени катализатори в гр. Пазарджик. Извършена е проверка на дружеството по условията, поставени в притежавания документ по чл. 35 от ЗУО. За констатираните несъответствия с поставените условия са дадени 3 предписания - за обособяване на зони за събиране и съхранение на отпадъците, обозначени с табела с код и наименование на отпадъка, за представяне в РИОСВ на документи, неналични при проверката и констатираните при проверката отпадъци, извън границата на площадка, да се преместят и съхраняват на разрешените за целта места, съгласно документа по чл. 35 от ЗУО. Предстои последващ контрол.

Извършен е планов контрол на площадка за третиране на отпадъци от ОЧЦМ, ИУЕЕО, НУБА, ИУМПС и др. опасни и неопасни отпадъци в гр. Велинград. Изпълняват се условията, поставени в притежавания от дружеството документ по чл. 35 от Закона за управление на отпадъците.

Извършена е планова проверка на животновъдна ферма за угояване на едър рогат добитък в с. Капитан Димитриево, общ. Пещера. Установи се, че от дейноста си ЕТ образува единствено отпадък от СЖП- оборски тор, който се предава на дружество, произвеждащо електро и топлоенергия чрез анаеробно разлагане на биомаса, CЖII и отпадъци. Констатира, че ЕТ не е извършило класификация на образувания от дейността му отпадък. Дадени са две предписания - за извършване на класификация на образувания отпадък по реда на Наредба №2/23.07.2014 г. и за представяне на актуално копие на сключен договор за предаване на отпадъка, в изпълнение на изискванията и разпоредбите на ЗУО. Предстои последващ контрол.

Извършен е планов контрол на фирма - производител на тоалетни продукти в с. Козарско, общ. Брацигово. При проверката се установи, че от няколко години дружеството е прекратило дейност. На обекта се извършва същата дейност, но от друго юридическо лице.

Извършен е планов контрол на фирма в с. Габровица, общ. Белово. При проверката се установи, че в имота няма изградени постройки и дружеството не е започнало дейност - преработка на мляко и търговия на едро и дребно с млечни продукти.

**Извънредни проверки:**

Извършена е извънредна проверка по сигнал за замърсявания с отпадъци до Здравната служба в с. Черногорово, общ. Пазарджик. При проверката на място се констатира, че броят на съдовете за ТБО и разпределението им не осигуряват на всеки жител на с. Черногорово обслужване на генерираните отпадъци. Дадено е предписание на кмета на община Пазарджик да се организира разпределението на броя на съдовете за ТБО по такъв начин, че всеки притежател на битови отпадъци да се обслужва от лица, на които общината е предоставила това право, с цел предотвратяване образуването на сметища.

Извършена е извънредна проверка на площадка за третиране и транспортиране на отпадъци на “МЛ България" АД в гр. Пазарджик във връзка с писмо на РЗИ за унищожаване на негодни за употреба лекарства и лекарствени продукти. Издадено е становище за унищожаване на негодни за употреба лекарства и лекарствени продукти с изтекъл срок на годност.

Извършена е извънредна проверка на терен в с. Попинци, общ. Панагюрище във връзка с писмо от РУ на МВР, гр. Панагюрище за нерегламентирано съхраняване на ИУГ, образувани от автосервизна дейност. При проверката на място се установи, че ИУГ се съхраняват от двете страни на общински път, преминаващ през селото от физическо лице, жител на селото, в непосредствена близост до дома, в който живее. Дадено е предписание за предаване на ИУГ на лице, притежаващо документ по чл. 35 от ЗУО и имащо право да ги приеме за последващо третиране. Предстои последващ контрол.

Извършена е извънредна проверка на автосервиз в землището на с. Драгор, общ. Пазарджик във връзка с писмо на ОД на МВР за провеждане на СПО и извършване на съвместни проверки на територията на област Пазарджик. Установи се, че дружеството няма извършена класификация на отпадъците, които се образуват на обекта от дейността. Дадено е предписание да се извърши класификация на отпадъците по реда на Наредба № 2 за класификация на отпадъците, обн. ДВ, бр. 66/2014 г. Предстои последващ контрол.

Във връзка с прокурорско постановление и сигнал за съхранение на опасни за живота и здравето на хората строителни материали в имот в гр. Белово, е извършена съвместна проверка със служител на РУ на МВР Септември. Проверено е дворно място /поземлен имот с идентификатор 03592.502.891/ в гр. Белово. При направения оглед са констатирани строителни материали в частен двор, които не са отпадък и са извън приложното поле на Закона за управление на отпадъците (Обн. ДВ, бр.53 от 13.07.2012г., доп., бр.108 от 30.12.2023г., в сила от 01.01.2024г.).

**Последващ контрол:**

Извършена е проверка за последващ контрол на дадено предписание за почист- ване на замърсявания с отпадъци в каменна кариера в м. Малкото меше, землище на с. Огняново, общ. Пазарджик. Извършено е машинно почистване на терена от сметопочистващата фирма. Даденото предписание е изпълнено.

Извършена е извънредна проверка на община Стрелча за последващ контрол на дадено предписание за почистване на нерегламентирано изхвърлени отпадъци на терени в землището на с. Свобода /м. Рошова могила/ и на гр. Стрелча /м. Радин дол и м. Голи ръд/. При проверката на място се установи, че терените са почистени от наличните отпадъци и не е допуснато последващо замърсяване. Предписанието е изпълнено.

Извършена е проверка за последващ контрол на предписание относно изсипване на купчини земни маси и строителни отпадъци в частен имот в м. Санаториума, гр. Велинград. Констатира се изпълнение на даденото предписание. Теренът е почистен и заравнен и не е допуснато последващо замърсяване с отпадъци.

Извършен е последващ контрол на община Пещера във връзка с изпълнение на дадени на кмета на общината предписания за почистване на 3 замърсени с отпадъци терена (в гр. Пещера, по черен път в посока летовище „Св. Константин“ и по черен път между с. Радилово и с. Капитан Димитриево). Констатирано е ново замърсяване с отпадъци в гр. Пещера. Дадено е предписание на кмета на община Пещера на основание чл. 19, ал. 3, т. 15 от ЗУО да организира почистване на замърсения с отпадъци терен, като се приложат разпоредбите на чл. 55, ал.1 от ЗУО.

Извършена е проверка за последващ контрол на дадено предписание за почистване на отпадъци от опаковки, битови и строителни отпадъци в местността Калище, гр. Велинград. Установи се, че терените са почистени от битови отпадъци, отпадъци от пластмасови и метални опаковки. Продължава извозването на строителни отпадъци. На кмета на община Велинград е дадено предписание да се довърши почистването. Предстои последващ контрол.

Извършена е проверка за последващ контрол на дадено предписание за почистване на замърсен с отпадъци терен, находящ се в землището на с. Горно Вършило, общ. Септември. При проверката се констатира, че даденото предписание е изпълнено.

**ОХВ и контрол на риска –** през м. юли е извършена 1 планова комплексна проверка на оператор без КР и е взето участие в 1 проверка на оператор без КР и в 2 проверки на оператори с издадено КР.

Извършен е превантивен контрол по прилагане на изискванията на глава седма, раз-дел I на ЗООС и ЗЗВВХВС във връзка с 4 процедури по глава шеста от ЗООС за инвестиционни предложения, планове и програми.

Във връзка с годишния план за контрол на РИОСВ-Пазарджик е извършена планова комплексна проверка на „Завод за оптика“ АД, гр. Панагюрище с основна дейност производство на оптични детайли и оптични възли. Дейността по почистване на повърхности на оптични детайли и възли се извършва с органични разтворители и алкални разтвори. Използваните органични разтворители не се класифицират като канцерогенни, мутагенни или токсични за репродукция. Не се използват халогенирани органични разтворители. Почистването на детайлите се извършва ръчно, под аспирационни чадъри и в ламинарни боксове с локална аспирация и филтри за улавяне на летливи органични съединения (ЛОС). Отпадъчните разтворители се съхраняват в плътно затворени съдове, които не са източник на емисии в атмосферния въздух. Цялата производствена дейност се извършва в затворени помещения. На обекта е налично хладилно и климатично оборудване, заредено с флуорсъдържащи парникови газове (ФПГ). Представени са досиета на системите. Проверките за течове са извършвани веднъж годишно от лице, притежаващо документ за правоспособност по чл. 17б от ЗЧАВ. До момента не са установени течове на ФПГ от системите. Операторът е подал годишен отчет по приложение № 9 от Наредба №1 от 17 февруари 2017 г. за реда и начина за обучение и издаване на документи за правоспособност на лица, извършващи дейности с оборудване, съдържащо флуорсъдържащи парникови газове, както и за документирането и отчитането на емисиите на флуорсъдържащи парникови газове.

В предприятието се употребяват разтворители за почистване на оптични детайли, смазочно-охлаждащи течности, оптични лепила и други спомагателни материали. Веществата и смесите се съхраняват разделно по вид и свойства в оригинални опаковки в затворени помещения с трайна непропусклива настилка, без връзка с канализацията. Помещенията са обозначени с табели, указващи съответните категории на опасност на съхраняваните спомагателни материали. Достъпът до тях е ограничен само за оторизиран персонал. Предприятието се охранява с жива охрана и технически средства. На място са налични информационни листове за безопасност (ИЛБ) и оценка на безопасността на съхранение на опасни химични вещества и смеси (ОХВС). При извършения оглед се установи, че са спазени условията за съхранение, посочени в ИЛБ и изискванията на Наредбата за реда и начина за съхранение на опасни химични вещества и смеси. Не се установиха разливи на опасни вещества.

Операторът поддържа информация, удостоверяваща изпълнението на изискванията на чл. 36 на Регламент (ЕО) № 1907/2006 относно регистрацията, оценката, разрешаването и ограничаването на химикали (REACH). Не са установени неидентифицирани употреби на вещества.

Операторът е извършил и документирал класификацията на предприятието съгласно чл. 103, ал. 1 от Закона за опазване на околната среда (ЗООС) със заключение, че обектът не се класифицира като предприятие с нисък или висок рисков потенциал. Докладът отразява адекватно текущите условия на предприятието. Максималните налични количества на опасни вещества са под съответните прагове, посочени в Приложение № 3 от ЗООС.

**КР и екологична отговорност** – през м. юли 2024 г. са извършени две планови проверки на оператори с издадено комплексно разрешително.

- планова проверка в рамките на два дни на Община Панагюрище, оператор на Регионално депо за битови отпадъци „Панагюрище” за общините Панагюрище и Стрелча, с издадено КР № 434-Н0/2012 г. При проверката не са констатирани несъответствия с условията в издаденото комплексно разрешително и/или с нормативната уредба по околна среда и на оператора не са давани предписания.

- планова проверка в рамките на два дни на “Екобулхарт“ ЕООД, с. Главиница - оператор на инсталация за грубо очистване на вторична хартия с издадено КР № 599-Н0/2021 г. При проверката не са констатирани несъответствия с условията в издаденото комплексно разрешително и/или с нормативната уредба по околна среда и на оператора не са давани предписания.

Изготвени документи: становище относно проверка съдържанието и формата на заявление за издаване на КР на Община Пазарджик за “Регионално депо за неопасни отпадъци от регион Пазарджик” на нова Клетка 2, информация относно осъществения контрол по изпълнение на условията в издадените комплексни разрешителни за отчетната 2023 г., за всяка една инсталация в териториалния обхват на РИОСВ-Пазарджик, във връзка с изпълнение на Решение (ЕС) 2018/1135 на Комисията от 10 август 2018 г., вътрешно становище по ИН и са дадени указания във връзка с прилагане изискванията на гл. Седма, раздел II от ЗООС, писмо до ИАОС относно проект за актуализация на КР № 601-Н0/2022 г. на „Огняново К“ АД, гр. София, площадка с. Огняново.

**Екологична отговорност –** през м. юли е извършена една извънредна комплексна проверка на оператор - „Водоснабдяване и канализационни услуги“ ЕООД, обект ГПСОВ – гр. Пазарджик. Операторът има актуални данни в публичния регистър по ЗОПОЕЩ във връзка с дейността по т. 2 на Приложение №1 от ЗОПОЕЩ, съгласно Наредбата за публичния регистър на операторите, които извършват дейности по Приложение 1 към чл. 3, т.1 от ЗОПОЕЩ. На площадката е налична собствена оценка, съгласно чл. 3, ал. 1 от Наредба №1/29.10.2008 г. за вида на превантивните и оздравителни мерки в предвидените случаи от ЗОПОЕЩ и за минималния размер на разходите за тяхното изпълнение. Собствената оценка по съдържание и форма не отговаря на определеното съдържание в Приложение №1 към чл.3 (1) от Наредбата. В собствената оценка не е разгледана извършваната от оператора дейност по т. 2 от Приложение № 1 от ЗОПОЕЩ с предвидени превантивни и оздравителни мерки и не са разгледани мерки във връзка с предварителното съхранение на образувания от дейността отпадък – утайки от пречистване на отпадъчни води от населени места. Дадени са две предписания за отстраняване на констатираните несъответствия с конкретни срокове и отговорник за изпълнението им.

Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ.

**ОВОС и ЕО –** през м. юли от експертите на направление ОВОС и ЕО е извършена 1 планова проверка. В рамките на осъществения контрол няма дадени предписания и не са констатирани административни нарушения.

В изпълнение на утвърдения план за контролна дейност е извършена планова проверка по издадено решение за преценяване на необходимостта от извършване на ОВОС - участие в комплексна проверка на обект без комплексно разрешително (КР) във връзка с поставени условия в издадено решение № ПК-14-ПР/2022 г. за преценяване необходимостта от извършване на ОВОС на ИП за „Преустройство и пристройка за цех за ябълково пюре, котелно, покрита стоянка за разтоварване на товарни автомобили в УПИ ХХVI - производство и преработка на плодове и зеленчуци, кв. 2 по плана на гр. Пазарджик, общ. Пазарджик, обл. Пазарджик с възложител „Ековита“ ООД. При проверката е установено, че е стартирала реализацията на ИП и поставените условия в решението са изпълнени.

През м. юли в РИОСВ-Пазарджик постъпиха: 47 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 33 преписки за ИП и 14 преписки за планове и програми, съгласно Приложение 1 и 2 на ЗООС, 13 от които приключиха с краен акт. Издадени са: 4 решения за преценяване на необходимостта от извършване на ОВОС, с характер „да не се извършва ОВОС“, 1 решение за преценяване на необходимостта от извършване на ЕО, с характер „да не се извършва ЕО“, 5 решения за прекратяване на процедури по ОВОС и 3 решения за прекратяване на процедури по ЕО, 10 с указания за следващи действия за провеждане на процедури по реда на глава шеста от ЗООС, от които 7 за преценяване на необходимостта от извършване на ОВОС и 3 за преценяване на необходимостта от извършване на ЕО, а 24 преписки, от които 1 във връзка с процедура по задължителна ОВОС, 1 във връзка с консултации на доклад по ЕО, 1 във връзка с коригиран доклад за оценка на степента на въздействие (ДОСВ) и 5 във връзка с процедура по преценяване необходимостта от извършване на ЕО, са още в срок за отговор.

При провеждане на процедурите по ОВОС и ЕО са изпратени общо 82 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

Във връзка с подобряване координацията между институциите е взето участие в заседание на ОбЕСУТ при Община Пазарджик и в заседание на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. В резултат на упражнен контрол и дадени предписания през м. юли са почистени замърсявания с отпадъци от 3 терена на територията на община Пещера – в гр. Пещера, по черен път в посока летовище „Св. Константин“ и по черен път между селата Радилово и Капитан Димитриево. Почистена е площадка в гр. Пазарджик след прекратяване на дейността. На 2 проверени обекта се изпълняват условията, поставени в издадените документи по чл. 35 от ЗУО за извършване на дейности по третиране на отпадъци. Не са констатирани нарушения.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. юли са постановени:* 4 решения за преценяване на необходимостта от извършване на ОВОС с характер „да не се извършва ОВОС“, 1 решение за преценяване на необходимостта от извършване на EО с характер „да не се извършва ЕО“ и 2 решения по Оценка за съвместимост (ОС).

*За периода са издадени:* 2 РД за извършване на дейности по събиране и транспортиране на отпадъци на основание чл. 78, ал. 10 от ЗУО; 4 РД за извършване на дейности по събиране и транспортиране на отпадъци на основание чл. 79, ал. 1 от ЗУО; 1 РД за извършване на дейности по третиране на отпадъци на основание чл. 79, ал. 1 от ЗУО.

**Обществеността –** през м. юли РИОСВ-Пазарджик отговори на 6 заявления за достъп до обществена информация - на едно НПО, на едно физическо и на две юридически лица. Заявителите получиха пълен достъп до исканата информация.

На 19 юли над 40 служители на Регионалната инспекция за опазване на околната среда и водите (РИОСВ) и Община Пазарджик проведоха акция за почистване от отпадъци на Парк „Писковец“. Събрани са 63 чувала с битови отпадъци и над 40 автомобилни гуми. Преобладават опаковките - пластмасови торбички, стъклени и пластмасови бутилки, кенчета, дрехи, строителни отпадъци и др. С извозването им до Регионалното депо се ангажира Община Пазарджик.

**КОСТАДИН ГЕШЕВ,**

*Директор на РИОСВ-Пазарджик*